ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670026009

ขอให้ตรวจสอบการประกอบกิจการของร้านจำหน่ายก๋วยเตี๋ยว บริเวณ ร้านก๋วยเตี๋ยวเรือ.....ซอยอารีย์สัมพันธ์ 8 แขวงสามเสนใน เขตพญาไท กรุงเทพมหานคร จุดสังเกต หน้าปากซอยอารีย์สัมพันธ์8 เนื่องจากผู้ร้องแจ้งว่า ร้านดังกล่าวได้สร้างความเดือดร้อน 1.ร้านดังกล่าวได้ทำการติดตั้งป้ายเหล็กขนาดใหญ่ขวางหน้าปากซอยอารีย์สัมพันธ์8 หากเวลามีรถออกจากซอยดังกล่าว ป้ายที่ตั้งหน้าร้านก๋วยเตี๋ยวจะบัง ทำให้ผู้ที่สัญจรออกมาจากซอยไม่สามารถมองเห็นรถทางด้านซ้ายและขวา ในบางครั้งหากมีลมพัดแรงป้ายจะปลิวออกมากลางถนน 2. หลังจากที่ร้านดังกล่าวได้ทำการค้าขายเสร็จแล้วมักจะนำน้ำก๋วยเตี๋ยวไปเททิ้งที่ท่อบริเวณหน้าปากซอย ทั้งที่บริเวณดังกล่าวได้มีป้ายติดตั้งระบุว่า ห้ามทิ้งขยะพื้นที่ดังกล่าว ส่งผลให้บริเวณพื้นมีน้ำก๋วยเตี๋ยวอยู่ 3. หากลูกค้าที่มาใช้บริการร้านดังกล่าว มักจะทำการจอดรถกลางซอย จึงขอให้จัดระเบียบการจอดรถของลูกค้าที่มาใช้บริการ เบื้องต้นผู้ร้องเคยแจ้งเรื่องไปสำนักงานเขตพญาไทและสถานีตำรวจนครบาลพญาไท แต่ยังไม่ได้รับการแก้ไขแต่อย่างใด จึงประสงค์ให้หน่วยงานที่เกี่ยวข้องตรวจสอบการประกอบกิจการของร้านจำหน่ายก๋วยเตี๋ยวเพื่อบรรเทาความเดือดร้อนให้ประชาชนที่อาศัยอยู่ในพื้นที่ดังกล่าวต่อไป  (รายละเอียดเพิ่มเติมอยู่ในไทม์ไลน์)

 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata